Document ID: 32004R1484

UREDBA KOMISIJE (ES) št. 1484/2004
z dne 20. avgusta 2004
o spremembi Uredbe (ES) št. 917/2004 o pogojih uporabe Uredbe Sveta (ES) št. 797/2004 glede dejavnosti, katerih namen je izboljšanje pogojev za proizvodnjo in prodajo čebelarskih izdelkov
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 797/2004 z dne 26. aprila 2004 glede dejavnosti, katerih namen je izboljšanje pogojev za proizvodnjo in prodajo čebelarskih izdelkov (1) in zlasti njenega člena 6,
ob upoštevanju naslednjega:
(1)
Uredba Komisije (ES) št. 917/2004 (2) ureja potrebne ukrepe za izvedbo nacionalnih letnih programov, predvidenih z Uredbo (ES) št. 797/2004. Financiranje teh programov s strani Skupnosti poteka glede na stalež čebel vsake države članice, ki je naveden v Prilogi k Uredbi (ES) št. 917/2004.
(2)
V sporočilih držav članic, s katerimi so aktualizirale strukturne podatke o položaju v sektorju, kot je predvideno v točki (a) člena 1 Uredbe (ES) št. 917/2004, je prišlo do sprememb glede staleža čebel.
(3)
Posledično je bilo potrebno spremeniti Uredbo (ES) št. 917/2004.
(4)
Zaradi tega, ker predvideva Uredba (ES) št. 917/2004, v členu 2(3), kot končni datum izvršitve dejavnosti letnih programov 31. avgust, je bilo potrebno predvideti uporabo te uredbe od sezone 2004/2005 dalje.
(5)
Ukrepi, ki jih predvideva ta uredba, so skladni z mnenjem Upravljalnega odbora za perutninsko meso in jajca -
SPREJELA NASLEDNJO UREDBO:
Člen 1
Priloga I k Uredbi (ES) št. 917/2004 je nadomeščena z besedilom, ki je navedeno v Prilogi k tej uredbi.
Člen 2
Ta uredba začne veljati naslednji dan po objavi v Uradnem listu Evropske unije.
Prvič je veljavna za letne programe, ki se nanašajo na sezono 2004/2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. avgusta 2004

Labels: 7
3
6